Լիբանանի Յառաջդիմական երիտասարդութիւն կազմակերպութեան ընդհանուր համակարգող Լամա Արիտին Արցախի խնդիրը կը նմանցնէ միջինարեւելեան շատ խնդիրներու, ուր մեծ պետութիւններուն կողմէ փոքրերուն իշխելու եւ իրենց ենթարկելու ընդհանուր միտումը կայ: «Խնդիրը նաեւ այս շրջանի ջրային պաշարներուն հետ կապուած է, եւ ատոր համար Ատրպէյճան Արցախը կը ցանկայ իր կազմին մէջ տեսնել», կը կարծէ Լամա Արիտի, որ մինչեւ իր այցելութիւնը կը մտածէր, որ վտանգաւոր պատերազմական մթնոլորտ պիտի ըլլայ, բայց այստեղ ամէն ինչ խաղաղ է ու հանգիստ: